भारी वाहनों के गुजरने से ग्रामीण सड़कें हो रही हैं क्षतिग्रस्त
रायपुर| इंदौरमार्ग पर मध्यप्रदेश सीमा के समीप जांच चौकी(कॉरिडोर) बनने के बाद राजस्थान से मध्यप्रदेश जाने वाले वाहनों के मध्यप्रदेश की बजाय रूट राजस्थान सीमा के समीप ग्रामीण सड़कों की ओर कर लेने से सड़कों की हालत खराब हो गई है।
भारी वाहन चंवली से हिम्मतगढ़ वाया धरोनिया होते हुए सोयत निकल रहे है। कालीतलाई से माथनिया होकर पिड़ावा का मार्ग भी वाहन चालकों को रास रहा है। भारी वाहनों के ग्रामीण सड़कों से निकलने से कॉरीडोर पर जांच से बचत हो रही है। भारी वाहनों के निकलने से ग्रामीण सड़कों की हालत खराब हो गई है। इससे ग्रामीणों को परेशानी हो रही है। माथनिया- पिड़ावा सड़क भारी वाहनों के निकलने से 2 माह में ही क्षतिग्रस्त हो गई। अभी बनी हिम्मतगढ़ सड़क भी भारी वाहनों के चलते क्षतिग्रस्त हो गई है। बानोर के ग्रामीण रामलाल दांगी, सूरजमल, मुरलीधर, गोकुल पाटीदार ने बताया कि इन दिनों ग्रामीण सड़कों पर दिनभर में करीब 200 वाहन गुजरते है। पहले भी यह सड़क भारी वाहनों के गुजरने से क्षतिग्रस्त हो गई। इसका खामियाजा यहां के ग्रामीणों को 2 साल तक भुगतना पड़ा। परिवहन विभाग द्वारा ग्रामीण सड़कों पर जांच ना करने एवं इस रूट पर भारी वाहनों को रोकने के लिए बेरीकेड्स की व्यवस्था नहीं होने से भारी वाहन यहां से बेधड़क गुजरते है। इससे एक ओर जहां वाहन चालकों को फायदा हाे रहा है तो वहीं दूसरी ओर सड़क क्षतिग्रस्त होने से लोगों को परेशानी हो रही है। जिला परिवहन अधिकारी भगवान दास ने बताया कि वाहन कौन से रूट से निकलते है। इस पर विभाग रोक नहीं लगा सकता। ओवरलोड वाहन पर विभाग कार्रवाई करता है। इसके लिए जिला प्रशासन की मदद चाहिए। परिवहन विभाग तो एमवी एक्ट में चालान बना सकता है।
सड़कबनवाने की मांग को लेकर ज्ञापन
भवानीमंडी. भारतीयकिसान संघर्ष समिति के कार्यकर्ताओं ने सोमवार को पीडब्ल्यूडी के नाम एसडीएम को ज्ञापन दिया। इसमें उन्होंने भवानीपुरा से मिश्रौली तक सड़क बनवाने की मांग की। ज्ञापन में कहा कि भाजपा नेताओं ने सड़क बनवाने का आश्वासन दिया था, लेकिन सरकार के तीन साल होने पर भी सड़क नहीं बनवाई गई।
hin_Deva hin_Deva hin_Deva hin_Deva hin_Deva